stanford-oval/wikipedia huggingface dataset:
אל ג'פרסון

| --- | --- |

ג'פרסון בשנת 2014
 לידה:  4 בינואר 1985 (בן 39) מונטיצ'לו שבמיסיסיפי
 עמדה:  פאוור פורוורד, סנטר
 גובה:  2.08 מטר
 מספר:  7, 8, 25
 דראפט:  בחירה מספר 15, 2004 בוסטון סלטיקס
 קבוצות כשחקן
 2004–2007   2007–2010   2010–2013   2013–2016   2016–2018   2018:  בוסטון סלטיקס   מינסוטה טימברוולבס   יוטה ג'אז   שארלוט בובקאטס/הורנטס   אינדיאנה פייסרס   שינג'יאנג פליינג טייגרס
 הישגים כשחקן
 חמישיית העונה השלישית (2014)   חמישיית הרוקיז השנייה (2009)
אל ריקרדו ג'פרסון (באנגלית: Al Ricardo Jefferson; נולד ב-4 בינואר 1985 במונטיצ'לו, מיסיסיפי) הוא כדורסלן עבר אמריקאי, אשר היה פעיל בין השנים 2004–2018. שיחק בעמדות הפאוור פורוורד והסנטר.
ראשית חייו

את דרכו בכדורסל החל ג'פרסון בתיכון פרנטיס שבמיסיסיפי. בעונתו האחרונה בתיכונים, 2003/2004, נבחר להשתתף במשחק מקדונלד'ס אול-אמריקן ואף היה מועמד לפרס שחקן השנה בתיכונים לאחר שקבע ממוצעים מדהימים של 42.6 נקודות, 18 ריבאונדים ו-7 חסימות למשחק.
עם סיום לימודיו התיכוניים, החליט ג'פרסון לוותר על המכללה ונרשם לדראפט ה-NBA ‏2004, בו נבחר במקום ה-15 על ידי קבוצת בוסטון סלטיקס. בכך הפך ג'פרסון לשחקן התיכונים הראשון שנבחר על ידי בוסטון, מבלי שעבר בליגת המכללות.
קריירה ב-NBA > בוסטון סלטיקס

בעונת הרוקי שלו בליגה, שיחק ג'פרסון בעיקר כפאוור פורוורד ובמהלך העונה הסדירה קבע ממוצעים של 6.7 נקודות ו-4.4 כדורים חוזרים בכ-15 למשחק. בפלייאוף שיפר את יכולתו במעט ועלה ל-6.1 נקודות ו-6.4 כדורים חוזרים בכ-19 דקות בממוצע למשחק. עונתו השנייה בליגה הייתה ברובה מאכזבת, בעיקר בגלל פציעות קרסול חוזרות ונשנות שגרמו לצימצום מספר המשחקים בהם שותף ל-59 בלבד. עם זאת עלה בממוצעיו מהעונה שעברה וקבע 7.9 נקודות ו-5.1 כדורים חוזרים בממוצע למשחק.
לקראת עונת 2006/2007, שכר ג'פרסון שף פרטי וירד 30 פאונד ממשקלו. ב-2 באוגוסט 2006, עבר ניתוח בקרסול וב-8 בנובמבר אותה השנה עבר ניתוח להסרת התוספתן. בעקבות הניתוחים החמיץ את שבעת משחקיה הראשונים של בוסטון וחזר לסגל רק ב-23 בנובמבר. לאחר זמן מה בתחילת העונה בו עלה מעמדו של ג'פרסון בבוסטון בהדרגה (9.3 נקודות ו-7 כדורים חוזרים בכ-22 דקות בממוצע בתשעת משחקיו הראשונים בעונה), הפך לאחד הגבוהים המובילים של הקבוצה. בהמשך, בעקבות פציעותיהם של קנדריק פרקינס, מייקל אולווקנדי וטאו ראטיף, הפך לסנטר המוביל של בוסטון והחל לפתוח בחמישיית הקבוצה החל מהמשחק נגד ממפיס גריזליס ב-6 בדצמבר 2006.
בשבעת המשחקים שבאו לאחר מכן קבע ממוצעי "דאבל-דאבל" של 16.3 נקודות ו-11.1 כדורים חוזרים בכ-34 דקות למשחק, כאשר באחד המשחקים הוא אף קובע שיא קריירה של 29 נקודות ומוריד 14 כדורים חוזרים. זו הייתה בסך הכל הפעם השנייה בקריירה, בו עבר את רף 20 הנקודות. הפעמים השלישי והרביעי הגיעו שישה ושבעה ימים לאחר הפעם השנייה, ב-15 וב-16 בדצמבר 2006, בהם קלע 28 נקודות נגד דנוור נאגטס ו-22 נקודות נגד שארלוט בובקאטס. משחקו המצוין של ג'פרסון בשבועות אלו הוביל את בוסטון לחמישה ניצחונות רצופים, מה שהיה לרצף הניצחונות הגדול ביותר שלה בעונה זו. ב-3 במרץ 2007, שבר שני שיאי קריירה כאשר קלע 32 נקודות והוריד 18 כדורים חוזרים נגד ניו ג'רזי נטס. ב-5 במרץ, נבחר ל-MVP השבועי ב-NBA בין ה-26 בפברואר ל-4 במרץ. בסך הכל סיים ג'פרסון את עונה זו עם ממוצעי דאבל-דאבל מרשימים של 16 נקודות ו-11 כדורים חוזרים בכ-34 דקות למשחק.
קריירה ב-NBA > מינסוטה טימברוולבס

ב-31 ביולי 2007, הועבר ג'פרסון יחד עם ג'רלד גרין, רייאן גומז, טאו ראטיף, סבאסטיאן טלפייר ובחירת דראפט עתידית למינסוטה טימברוולבס תמורת קווין גארנט. עם נחיתתו במינסוטה, חתם במהירות על חוזה לחמש שנים בשווי 65 מיליון דולר לפני תחילת העונה.
כבר בעונתו הראשונה במינסוטה הפך לשחקן המוביל שלה ושותף בכל 82 המשחקים במהלך העונה הסדירה, כאשר בכולם הוא אף פותח בחמישייה. בנוסף על הוביל את מינסוטה בנקודות, כדורים חוזרים, חסימות ודקות משחק ודורג במקום ה-20 ב-NBA בנקודות בממוצע למשחק (11 בסך הכל נקודות) עם ממוצע של 21 נקודות למשחק. ג'פרסון מיקם את עצמו גם כאחד הגבוהים הטובים בליגה והיה לאחד מארבעה שחקנים בלבד שהעמידו ממוצעים של למעלה מ-20 נקודות ו-10 כדורים חוזרים (האחרים: דווייט הווארד, קרלוס בוזר ואנטואן ג'יימיסון). הוא דורג חמישי ב-NBA בכדורים חוזרים בממוצע למשחק (רביעי בסך הכל כדורים חוזרים) עם ממוצע של 11.1 למשחק ושני בכדורים חוזרים בהתקפה בממוצע למשחק (3.8), כאשר רק טייסון צ'נדלר עובר אותו (4.1). בנוסף על כך דורג במקום ה-13 בדירוג היעילות ושלישי במשחקי דאבל-דאבל.
בינואר 2008, נבחר ל-MVP השבועי ב-NBA לאחר שקלע 33.3 נקודות והוריד 15.3 כדורים חוזרים בממוצע והוביל את מינסוטה למאזן 1-3 בין ה-21 ל-27 בינואר. ג'פרסון קלע שיא קריירה של 40 נקודות נגד ניו ג'רזי נטס ב-27 בינואר 2008‏ וקלע את אותו מספר נקודות במשחק נגד שארלוט בובקאטס ב-8 באפריל אותה השנה.
עונת 2008/2009 הייתה הטובה בקריירה של ג'פרסון. הוא קלע 23.1 נקודות, הוריד 11 כדורים חוזרים וחסם 1.7 פעמים בממוצע ב-50 המשחקים הראשונים של העונה, עד שסבל מפציעה חמורה בברך השמאלית שנגרמה מנחיתה מגושמת על רגל אחת במשחק נגד ניו אורלינס הורנטס. לאחר מספר ימים הודיע כי הוא נאלץ לעבור ניתוח ולכן לא יחזור לשחק עד סיום העונה. לפני פציעתו של ג'פרסון עמדה מינסוטה על מאזן 33-17, אך בהיעדרו עמדה על מאזן של 25 הפסדים לעומת 7 ניצחונות בלבד וסיימה את העונה הסדירה במאזן של 58 הפסדים לעומת 24 ניצחונות בלבד.
ב-13 בינואר 2010, קבע שיא קריירה בכדורים חוזרים, כאשר הוריד 26 בהפסדה של מינסוטה לאחר שלוש הארכות ליוסטון רוקטס.
קריירה ב-NBA > יוטה ג'אז

בעונת 2010/2011 עבר ג'פרסון ליוטה ג'אז בתמורה לקוסטה קופוס ושתי בחירות דראפט עתידיות.
קריירה ב-NBA > שארלוט בובקאטס/הורנטס

ביולי 2013 חתם ג'פרסון על חוזה ל-3 עונות בשארלוט בובקאטס. בעונתו הראשונה בקבוצה נבחר לחמישייה השלישית של העונה, לאחר שרשם ממוצעים של 21.8 נקודות ו-10.8 ריבאונדים למשחק.
קריירה ב-NBA > אינדיאנה פייסרס

ביולי 2016 חתם ג'פרסון על חוזה ל-3 עונות באינדיאנה פייסרס, אך לאחר שנתיים שוחרר מהקבוצה.
קריירה ב-NBA > שינג'יאנג פליינג טייגרס

בעונת 2018/2019 שיחק ב-10 משחקים עבור קבוצת שינג'יאנג פליינג טייגרס מליגת העל הסינית.
במרץ 2019 הודיע ג'פרסון על פרישה ממשחק, בגיל 34.
סטטיסטיקות הקריירה ב-NBA > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2004/2005 | בוסטון | 71 | 1 | 14.8 | 0.528 | 0.000 | 0.630 | 4.4 | 0.3 | 0.3 | 0.8 | 6.7 |
| 2005/2006 | בוסטון | 59 | 7 | 18.0 | 0.499 | 0.000 | 0.642 | 5.1 | 0.5 | 0.5 | 0.8 | 7.9 |
| 2006/2007 | בוסטון | 69 | 60 | 33.6 | 0.514 | 0.000 | 0.682 | 11.0 | 1.3 | 0.7 | 1.5 | 16.0 |
| 2007/2008 | מינסוטה | 82 | 82 | 35.6 | 0.500 | 0.000 | 0.721 | 11.1 | 1.4 | 0.9 | 1.5 | 21.0 |
| 2008/2009 | מינסוטה | 50 | 50 | 36.7 | 0.497 | 0.000 | 0.738 | 11.0 | 1.6 | 0.8 | 1.7 | 23.1 |
| 2009/2010 | מינסוטה | 76 | 76 | 32.4 | 0.498 | 0.000 | 0.680 | 9.3 | 1.8 | 0.8 | 1.3 | 17.1 |
| 2010/2011 | יוטה | 82 | 82 | 35.9 | 0.496 | 0.000 | 0.761 | 9.7 | 1.8 | 0.6 | 1.9 | 18.6 |
| 2011/2012 | יוטה | 61 | 61 | 34.0 | 0.492 | 0.250 | 0.774 | 9.6 | 2.2 | 0.8 | 1.7 | 19.2 |
| 2012/2013 | יוטה | 78 | 78 | 33.1 | 0.494 | 0.118 | 0.770 | 9.2 | 2.1 | 1.0 | 1.1 | 17.8 |
| 2013/2014 | שארלוט | 73 | 73 | 35.0 | 0.509 | 0.200 | 0.690 | 10.8 | 2.1 | 0.9 | 1.1 | 21.8 |
| 2014/2015 | שארלוט | 65 | 61 | 30.6 | 0.481 | 0.400 | 0.655 | 8.4 | 1.7 | 0.7 | 1.3 | 16.6 |
| 2015/2016 | שארלוט | 47 | 18 | 23.3 | 0.485 | 0.000 | 0.649 | 6.4 | 1.5 | 0.6 | 0.9 | 12.0 |
| 2016/2017 | אינדיאנה | 66 | 1 | 14.1 | 0.499 | 0.000 | 0.765 | 4.2 | 0.9 | 0.3 | 0.2 | 8.1 |
| 2017/2018 | אינדיאנה | 36 | 1 | 13.4 | 0.534 | 0.000 | 0.833 | 4.0 | 0.8 | 0.4 | 0.6 | 7.0 |
| קריירה |  | 915 | 651 | 28.7 | 0.499 | 0.121 | 0.711 | 8.4 | 1.5 | 0.7 | 1.2 | 15.7 |
סטטיסטיקות הקריירה ב-NBA > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2005 | בוסטון | 7 | 0 | 19.4 | 0.415 | 0.000 | 0.750 | 6.4 | 0.3 | 0.6 | 1.1 | 6.1 |
| 2012 | בוסטון | 4 | 4 | 35.3 | 0.529 | 0.000 | 0.250 | 8.5 | 2.5 | 1.2 | 0.8 | 18.3 |
| 2014 | שארלוט | 3 | 3 | 35.3 | 0.491 | 0.000 | 0.800 | 9.3 | 0.7 | 0.3 | 1.7 | 18.7 |
| 2016 | שארלוט | 7 | 5 | 24.0 | 0.506 | 0.000 | 0.692 | 6.1 | 1.1 | 0.6 | 0.4 | 13.3 |
| קריירה |  | 21 | 12 | 26.2 | 0.494 | 0.000 | 0.676 | 7.1 | 1.0 | 0.7 | 0.9 | 12.6 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
הערות שוליים

↑  Departures of Jefferson, Hargrow to go unfilled
↑  Pierce buzzer-beater completes C's rally past Nets
↑  Pierce overcomes shooting woes to lead Celtics over Nets
↑  A. Jefferson, K. Martin Named NBA Players of the Week
↑  Garnett deal finalized
↑  Rebuilding Wolves give multiyear extension to Jefferson
↑  Wolves, Jefferson agree to extension
↑  Jefferson's $65M extension isn't max deal, but he's satisfied
↑  2007-08‎ Minnesota Timberwolves Roster and Statistics
↑  Jefferson West's Player of the Week
↑  Wolves' Jefferson scores career-high 40 as Nets continue slump
↑  Bobcats blow 18-point lead but hold off Timberwolves
↑  2008-09‎ Minnesota Timberwolves Roster and Statistics
↑  .Associated Press (January 13, 2010). "Houston Rockets vs. Minnesota Timberwolves". ESPN.com. Retrieved January 13, 2010
↑  Jazz Acquires Center/Forward Al Jefferson from Minnesota
ג'פרסון זורק זריקת עונשין, 2013
איסבל בוסטמנטה

איסבל בוסטמנטה (בספרדית: Isabel Bustamante) היא ספורטאית פוארטו ריקנית שהתחרתה במשחקים הפאראלימפיים במסגרת המשלחת הפוארטו ריקנית. בוסטמנטה היא אלופה פאראלימפית, והספורטאית הפוראטו ריקנית היחידה שהצליח לזכות במדליה פאראלימפית שאינה מדליית ארד.
ביוגרפיה

בוסטמנטה השתתפה במשחקים הפאראלימפיים פעם אחת בלבד, במשחקים הפאראלימפיים סיאול (1988). היא זכתה במדליית הזהב בהדיפת כדור ברזל כשקבעה שיא עולם (קטגוריה B1) של 4.80 מטרים, לפני הגרמנייה איזבל בר (4.23 מטרים) ומינט וילסון הג'מייקנית (3.91 מטרים)
בוסטמנטה זכתה גם במדליית הכסף בזריקת דיסקוס עם תוצאה של 9.22 מטרים, שנייה רק לשיא עולם של בר הגרמניה שקבעה 10.48 מטרים ולפני וילסון שזכתה בארד נוסף עם 8.16 מטרים. היא זכתה במדליית הכסף גם בתחרות הטלת הכידון עם תוצאה של 8.82 מטרים ונכנעה לשיא עולם של וילסון עם 9.30 מטרים, ולפני בר שזכתה בארד עם 8.76 מטרים.
הערות שוליים

↑  Seoul 1988 Paralympic Games Athletics Women's Shot Put 1B
↑  Seoul 1988 Paralympic Games Athletics Women's Discus 1B
↑  Seoul 1988 Paralympic Games Athletics Women's Javelin 1B
איסבלה (גלאפגוס)

| --- | --- |

הר אלסדו (בתמונות העליונות)   הר וולף (בתמונות התחתונות)
 נתונים גאוגרפיים
 מיקום:  האוקיינוס השקט
 קואורדינטות:  00°30′00″S 91°04′00″W﻿ / ﻿0.50000°S 91.06667°W﻿ / -0.50000; -91.06667
 ארכיפלג:  איי גלאפגוס
 סוג:  אי געשי
 שטח:  4640 קמ"ר
 אורך:  137 קילומטר
 רוחב:  83 קילומטר
 גובה מרבי:  1707 מטר
 נתונים מדיניים
 מדינה:  אקוודור אקוודור
 אוכלוסייה:  2,200
 אזור זמן:  UTC-6
 על שם:  איזבלה הראשונה, מלכת קסטיליה, Christopher Monck, 2nd Duke of Albemarle 
  (למפת איי גלאפגוס מוגדלת) פוארטו בקריסו מורנו האוקיינוס השקט פוארטו איורה פרננדינה סנטיאגו סנטה קרוס סן קריסטובלאיסבלה(למפת איי גלאפגוס רגילה) פוארטו בקריסו מורנו האוקיינוס השקט פוארטו איורה פרננדינה סנטיאגו סנטה קרוס סן קריסטובלאיסבלה
 
איסבלה (בספרדית: Isabela) הוא האי הגדול ביותר באיי גלאפגוס. שטחו של האי הוא 4,640 קמ"ר, אורכו 100 ק"מ והוא גדול פי ארבעה לערך משטחו של סנטה קרוס, האי השני בגודלו בקבוצת האיים. האי נקרא על שמה של איזבלה הראשונה, מלכת קסטיליה. בעבר נקרא האי בשם האנגלי אלבאמרל (Albemarle) על שמו של ג'ורג' מונק (George Monck) הדוכס מאלבאמרל. היישוב השלישי בגודלו בקבוצת האיים, פוארטו ויימיל (Puerto Villamil), שוכן בקצהו הדרום-מזרחי של האי. קו המשווה חוצה את האי.
גאולוגיה

כאחד מהאיים הצעירים ביותר מבחינה גאולוגית באיי גלאפגוס, איסבלה שוכן באזור המערבי של קבוצת האיים ליד הנקודה החמה של גלאפגוס. לפני כמיליון שנה לערך האי נוצר כתוצאה מהתמזגות של שישה הרי געש מטיפוס חרוט מגן: אלסדו (Alcedo), סרו אסול (Cerro Azul), דרווין (Darwin), אקוודור (Ecuador), סיירה נגרה (Sierra Negra) וולף (Wolf). כולם פרט לאקוודור עדיין פעילים ובכך הופך האי איסבלה לאחד המקומות הפעילים ביותר בעולם מבחינה געשית. פסגת הר וולף היא הנקודה הגבוהה ביותר באי בגובה של 1,707 מטרים מעל פני הים ויחד עם הר אקוודור הוא אחד משני ההרים שנמצאים בדיוק על קו המשווה. האי ידוע בעיקר בשל התופעות הגאולוגיות שבו שממחישות את האירועים שיצרו את קבוצת האיים. בין השאר מדובר על ההתרוממויות במפרץ אורווינה (Urvina) ובתעלת בוליבר (Bolivar), על החרוט הגעשי במפרץ טאגוס (Tagus) ועל הר אלסדו שהוא אחד מהרי הגעש הפעילים ביותר על פני כדור הארץ.
אלסדו
סרו אסול
דרווין
אקוודור
סיירה נגרה
וולף
החי והצומח

איסבלה הוא אי מעניין מאוד מבחינת עולם החי והצומח שלו. הצמחייה באי לא זהה לזו של האיים השכנים בשל היותו אי צעיר יחסית. שדות הלבה הצעירים והאדמה סביבם לא מספקים חומרי הזנה המתאימים לקיום צמחייה כפי שקורה באיים האחרים. תופעה נוספת הנוגעת לכך מתקיימת על פסגותיהם של הר וולף והר סרו אסול. פסגות הרים אלה נמצאות מעבר לקו שבו מתאפשר לצמחייה להתפתח והם צחיחות באופן תמידי.
עולם החי העשיר של איסבלה הוא מעל ומעבר לכל קנה מידה של השוואה. אוכלוסיית צבי הגלאפגוס באי עולה בגודלה על זו של כל שאר האיים. גודלו של האי, הטופוגרפיה יוצאת הדופן שלו והפעילות הגעשית שבו, גרמו להיווצרותם של תת-מינים שונים של צבים. כיום משוטטים צבים באופן חופשי בקלדרות של רוב ההרים באי.
אוכלוסיית העיזים שהובאה לאי על ידי האדם הגיעה למספר של יותר מ-100,000 פרטים אך היא מדוללת על ידי שירות הפארקים הלאומיים של גלאפגוס ועל ידי מכון צ'ארלס דרווין.
בין שאר מיני בעלי החיים הנוספים שניתן למצוא באי הם: פינגווין גלאפגוס, קורמורן גלאפגוס, איגואנה ימית, סולה, שקנאי חום, וסרטן סלעים אדום. כמו כן שוכנים באי איגואנה מצויצת, פרושי דרווין, עקב גלאפגוס, יונת גלאפגוס ולטאת לבה גלאפגוס. חופו המערבי של האי הוא המקום הטוב ביותר לצפות בלווייתנאים ובדולפינים.
קורמורן גלאפגוס
סולה כחולת-רגל
אריה ים גלאפגוס
איגואנה ימית
פינגווין גלאפגוס
פלמינגו אמריקני
אנדרטת המלחמה הלאומית (הודו)

| --- | --- |

אנדרטת המלחמה הלאומית ושער הודו ברקע
 מידע כללי
 סוג:  אתר הנצחה
 על שם:  חללי הכוחות המזוינים של הודו
 מיקום:  ניו דלהי, הודו
 מדינה:  הודו 
 בעלים:  ממשלת הודו
 הקמה ובנייה
 תקופת הבנייה:  ? – 25 בפברואר 2019
 תאריך פתיחה רשמי:  25 בפברואר 2019 
 קואורדינטות:  28°36′46″N 77°13′59″E﻿ / ﻿28.612772°N 77.233053°E﻿ / 28.612772; 77.233053
 אתר רשמי
  (למפת דלהי מוגדלת) אנדרטת המלחמה הלאומית(למפת דלהי רגילה) אנדרטת המלחמה הלאומית
 
אנדרטת המלחמה הלאומית (בהינדי: राष्ट्रीय युद्ध स्मारक) הוא מונומנט הנבנה על ידי ממשלת הודו ליד שער הודו בניו דלהי על מנת לכבד ולהנציח את הכוחות המזוינים של הודו. האנדרטה משתרעת על פני יותר מ-40 אקרים ונבנית סביב חהאטרי (Chhatri) קיים. מותיהם של אנשי הכוחות המזוינים שהתאבדו במהלך העימותים המזוינים ובהם מלחמת הודו–פקיסטן הראשונה, סיפוח גואה, מלחמת הודו–סין, ומבצעים אחרים רשומים על קירות הזיכרון.
ארכיטקטורה

בתחילה נערכה תחרות עולמית לעיצוב האנדרטה והתוצאה הוכרזה בתחילת אפריל 2017. משרד אדריכלים Webe Lab מצ'נאי, הצעתו של הוכרז כמנצח ועל כן נבחר להמשך המשגה של העיצוב האדריכלי ולתיאום הקמת הפרויקט. האדריכל הראשי של אנדרטת המלחמה הלאומית הוא יוגש צ'נדרהסן מחברת האדריכלים Lab WeBe, בצ'נאי. צ'נדרהסן, שתכנן את הפרויקט, אמר:
"כל התפיסה מבוססת על המחשבה שאנדרטת המלחמה צריכה להיות מקום בו אנחנו לא מתאבלים על המוות, אלא חוגגים את חיי החיילים ומקדישים כבוד לקורבנות שנעשו על ידיהם."
מצבת הזיכרון והמוזיאון הלאומי למלחמה שנמצא גם הוא בשלבי בניה במתחם הוגדרו כפרויקט מיוחד, ומשימת ביצועו במועד הוקצתה לאגף פרויקטים מיוחדים תחת הממונה הראשי (משרד הביטחון) ושירותי המהנדס הצבאי.
האנדרטה כוללת ארבעה מעגלים קונצנטריים ואובליסק מרכזי, שבתחתיתם שורפת 'להבה נצחית' המייצגת את החייל האלמותי (עמר ג'וואן). העיגולים הקונצנטריים נקראים:
אמרה צ'אקרה (מעגל האלמוות)
וירטה צ'אקרה (מעגל גבורה)
טייאג צ'קרה (מעגל ההקרבה)
ראקשק צ'אקרה (מעגל ההגנה)
קטע פאראם ויר צ'קרה של אנדרטת המלחמה הלאומית. בתמונה רס"ן סומנת שארמה, PVC.
ארבעת המעגלים הקונצנטריים הללו מעוצבים כצ'אקראוויה, מעין מלחמה הודית עתיקה.
Param Yodha Sthal מאכלס את תוספותיהם של 21 מקבלי הפאראם ויר צ'קרה, העיטור הצבאי הגבוה ביותר בהודו.
איבון ורה

| --- | --- |

 לידה:  19 בספטמבר 1964 בולאוואיו, רודזיה הדרומית 
 פטירה:  7 באפריל 2005 (בגיל 40) טורונטו, קנדה 
 מדינה:  זימבבואה 
 השכלה:  אוניברסיטת יורק  Mzilikazi High School 
 תקופת הפעילות:  מ-1992
 פרסים והוקרה:  פרס קורט טוכולסקי (2004)  בפסקה זו רשומה אחת נוספת שטרם תורגמה 
 
איבון ורה (באנגלית: Yvonne Vera; ‏19 בספטמבר 1964 – 7 באפריל 2005) הייתה סופרת מזימבבואה. ספרה הראשון שיצא לאור היה אוסף סיפורים קצרים, מדוע אינך מגלף חיות אחרות (1992), ואחריו יצאו חמישה רומנים: נהנדה (1993), ללא שם (1994), מתחת ללשון (1996), פרפר נשרף (1998), ובתולות האבן (2002). הרומנים שלה ידועים בפרוזה הפואטית שלהם, בחומר הקשה ובדמויות הנשים החזקות שלהם, והם נטועים היטב בעברה הקשה של זימבבואה. מסיבות אלה, היא נחקרה והוקרה רבות על ידי אלו הלומדים ספרות אפריקאית פוסט-קולוניאלית.
ביוגרפיה

ורה נולדה בבולוואיו, מה שהיה אז דרום רודזיה, לג'רי ורה ואריקה גווטאי. בגיל שמונה היא עבדה כקוטפת כותנה ליד הארטלי. היא למדה בתיכון מזיליקזי ולאחר מכן לימדה ספרות אנגלית בתיכון נג'ובה, שניהם בבולוואיו. ב-1987 היא היגרה לקנדה שם נישאה לג'ון חוזה, מורה קנדי שאותו פגשה בזמן שלימד בנג'ובה. בשלב מסוים בסוף שנות ה-80, ורה אובחנה כנשאית HIV, אך מעולם לא שיתפה את המידע הזה במהלך חייה. באוניברסיטת יורק, טורונטו, קנדה היא השלימה תואר ראשון, תואר שני ודוקטורט, ולימדה ספרות.
ב-1995 נפרדה ורה מבעלה וחזרה לזימבבואה. בשנת 1997 היא הפכה למנהלת של הגלריה הלאומית של זימבבואה בבולוואיו, גלריה המציגה כישרונות מקומיים החל מזה של אמנים מקצועיים ועד לילדי בית ספר. היא התפטרה במאי 2003 בגלל עצירת המימון הממשלתי, יציאה של אמנים מקומיים וירידה במספר המבקרים. בשנת 2004, ורה חזרה לקנדה והתגוררה עם בעלה לשעבר כדי להשיג טיפול למחלתה. היא נפטרה ב-7 באפריל 2005 מדלקת קרום המוח הקשורה לאיידס.
פרסים

1994: פרס הסופרים של חבר העמים (אפריקה) ופרס הספרות של מוציאים לאור בזימבבואה, על "Without a Name"
2002: פרס מקמילן לסופרים אפריקאים עבור "The Stone Virgins"
2003: פרסי הצטיינות לאמנויות ליצירה הכתובה הטובה ביותר.
ספריה

בזמן לימודיה באוניברסיטה, ורה שלחה סיפור למגזין טורונטו: המוציא לאור ביקש עוד, אז היא התיישבה לכתוב. אוסף הסיפורים הקצרים שלה, "למה אתה לא מגלף חיות אחרות", פורסם ב-1992. אחריו באו חמישה רומנים:
נהנדה (ספרי באובב, 1993), נבחר לפרס סופרים של חבר העמים
ללא שם (ספרי באובב, 1994), זכה בפרס סופרי חבר העמים לאפריקה ובפרס הספרותי של הוצאת זימבבואה
מתחת ללשון (ספרי באובב, 1996)
שריפת פרפר (1998), זכה בפרס הספרותי הגרמני, LiBeraturpreis, בשנת 2002
בתולות האבן (2002), זכה בפרס מקמילן לסופרים לאפריקה; יצא באנתולוגיה הבנות החדשות של אפריקה בעריכת מרגרט באסבי, 2019
בזמן מותה ורה עבדה על רומן חדש, Obedience, שמעולם לא פורסם. יצירות אחרות שלה פורסמו בזימבבואה, קנדה ובכמה מדינות נוספות, כולל תרגומים לספרדית, איטלקית ושוודית.
ורה כתבה באובססיביות, לעיתים קרובות במשך 10 שעות ביום, ותיארה את הזמן שבו היא לא כתבה כ"תקופה של צום". עבודתה הייתה נלהבת ולירית. היא לקחה על עצמה נושאים כמו אונס, גילוי עריות ורצח תינוקות ואי שוויון מגדרי בזימבבואה לפני ואחרי מלחמת העצמאות של המדינה ברגישות ובאומץ לב. היא אמרה: "אשמח להיזכר כסופרת שלא חששה למילים והייתה בעלת אהבה עזה לאומה". בשנת 2004 הוענק לה פרס PEN טוכולסקי השוודי "על קורפוס של יצירות העוסקות בנושאי טאבו".
ורה גם ערכה מספר אנתולוגיות מאת סופרות אפריקאיות, כולל Opening Spaces: an Anthology of Contemporary African Women's Writing (Heinemann African Writers Series, 1999).
הערות שוליים

↑  "Yvonne Vera | Books | The Guardian". amp.theguardian.com. נבדק ב-2022-05-26.
↑  "African literature - The influence of oral traditions on modern writers | Britannica". www.britannica.com (באנגלית). נבדק ב-2022-05-26.
↑  Zim author Yvonne Vera dies, News24 (באנגלית אמריקאית)
↑  Yvonne Vera, Under the tongue, Harare : Baobab Books, 1996, ISBN 978-0-908311-93-4
↑  Vera, Yvonne - York University Libraries Clara Thomas Archives & Special Collections, atom.library.yorku.ca
1 2  Habila, Helon (2005-04-27). "Yvonne Vera". The Guardian (באנגלית בריטית). ISSN 0261-3077. נבדק ב-2023-07-01.
↑  "Yvonne Vera, Zimbabwean author". Wide-ranging Radio Netherlands' interview.
↑  
Dunphy, Catherine (30 במאי 2005). "Yvonne Vera, 40: A powerful voice quelled". Toronto Star. {{cite news}}:  (עזרה)
↑  Habila, Helon (2005-04-27). "Yvonne Vera". The Guardian (באנגלית בריטית). ISSN 0261-3077. נבדק ב-2023-07-01.
↑  "NAMA Awards 2003". Pindula (באנגלית). 25 בפברואר 2018. נבדק ב-30 באוגוסט 2020. {{cite web}}:  (עזרה)
1 2 3 4  
Habila, Helon (27 באפריל 2005). "Obituary: Yvonne Vera". The Guardian. נבדק ב-8 באוקטובר 2007. {{cite news}}:  (עזרה)
1 2  
Vera, Yvonne (1996). Under the Tongue. Harare: Baobab Books. p. biographical notes. ISBN 0-908311-93-1.
↑  Vera, Yvonne (1996). Under the Tongue (באנגלית). Baobab Books. ISBN 978-0-908311-93-4.
↑  Magwood, Michele (5 ביולי 2019). "'New Daughters of Africa' is a powerful collection of writing by women from the continent". Wanted. נבדק ב-16 בנובמבר 2021. {{cite web}}:  (עזרה)
↑  "Vera, Yvonne - York University Libraries' Clara Thomas Archives & Special Collections". atom.library.yorku.ca. נבדק ב-8 במרץ 2019. {{cite web}}:  (עזרה)
↑  
"Zim author Yvonne Vera dies". News24.com. 9 באפריל 2005. נבדק ב-27 באוקטובר 2015. {{cite news}}:  (עזרה)
↑  Opening Spaces: an Anthology of Contemporary African Women's Writing at Amazon.
| --- | --- |
בקרת זהויות :  NLI: 987007412873105171  BIBSYS: 97044827  BNE: XX1478730  BnF: cb13575713c (data)  CiNii: DA16331266  GND: 11549345X  ICCU: TO0V164255  ISNI: 0000 0001 1476 9150  LCCN: n93041123  NKC: xx0008869  NLG: 182034  NTA: 141003626  SELIBR: 223853  SUDOC: 060592486  VIAF: 87213590   WorldCat (עם VIAF): 87213590
אלבין קורטי

אלבין קורטי (באלבנית: Albin Kurti; בסרבית: Аљбин Курти; נולד ב-24 במרץ 1975) הוא פוליטיקאי קוסוברי המכהן כראש ממשלת קוסובו.
ביוגרפיה

פרק זה לוקה בחסר. אנא תרמו לוויקיפדיה ו.
קורטי נולד ב-24 במרץ 1975 בבירת קוסובו, פרישטינה.
ב-11 בפברואר 2020, קורטי עשה ביקור מדיני בטירנה, אלבניה.
ב-14 בפברואר 2020, קורטי נוכח בועידת מינכן לביטחון שהתקיימה במינכן שבגרמניה.
ב-24 בפברואר 2020, קורטי עשה ביקור בבנק האירופאי לשיקום ולפיתוח שממוקמת בלונדון שבממלכה המאוחדת.
בספטמבר 2020, הופלה הממשלה בהצבעת אי-אמון לאור תפקודה הכושל בהתפרצות מגפת הקורונה ולאחר מספר חודשים מונה עבדולה הוטי לתפקיד.
בדצמבר 2020 בית המשפט העליון של קוסובו הכריז שממשלתו של הוטי הוקמה בצורה שנוגדת את החוקה מפני שאחד מחברי הפרלמנט שדרכו הושג הרוב הדרוש הורשע בשוחד ובעקבות כך הוכרזו בחירות בזק. בבחירות שנערכו בפברואר 2021, מפלגות הקואליציה ספגו מפלה בפרלמנט ומפלגתו של קורטי גדלה בצורה משמעותית, ובעקבותיהן הוקמה ממשלה חדשה בראשות קורטי ב-22 במרץ.
הערות שוליים

↑  "Kosovo's New PM Visits Albania in First Official Trip Abroad". The New York Time. 11 פברואר 2020. נבדק ב-18 פברואר 2020.{{cite news}}:  תחזוקה - ציטוט: url-status (link)
↑  Semini, Llazar (12 פברואר 2020). "Kosovo's new PM visits Albania in first official trip abroad". The Washington Times. ארכיון מ-16 מאי 2020. נבדק ב-18 פברואר 2020.
↑  Kosovo's highest court rules parliamentary vote electing government was illegal, רויטרס, DECEMBER 22, 2020
↑  Fatos Bytyci, ‏Early results point to Kosovo opposition party win in parliamentary vote, רויטרס, FEBRUARY 14, 2021
↑  Kosovo parliament backs Albin Kurti as new prime minister, רויטרס, MARCH 22, 2021
| --- | --- |
בקרת זהויות :  PLWABN: 9811793414505606  GND: 1105503399  ISNI: 0000 0004 9584 052X  LCCN: n2017005915  VIAF: 26146824921907631218   WorldCat (עם VIAF): 26146824921907631218 
ערך זה הוא קצרמרבנושא פוליטיקאים. אתם מוזמנים לתרום לוויקיפדיה ו.
איסגורס

איסגורס (ביוונית: Ἰσαγόρας; המאה ה-6 לפנה"ס) היה פוליטיקאי אתונאי שהתפרסם כמתנגד חריף של קלייסתנס.
ביוגרפיה

מעט מאוד ידוע על חייו המוקדמים, הרודוטוס עצמו מודה ש-"את אבותיו אינני יודע להגיד". הוא היה ממשפחה נכבדה, ככל הנראה ממוצא זר קארי אולי. אביו היה אדם בשם טיסנדרוס.
הוא לקח חלק בהפיכה, שבסופה הודח הטיראן היפיאס. אולם סילוקו של היפיאס הותיר באתונה ריק פוליטי, איסגורס שהפך לבעל השפעה רבה בעיר, עמד בראש מפלגה שקראה לחזור למשטר האוליגרכיה שלפני רפורמת סולון. תומכיו כללו בעיקר את האריסטוקרטים בעלי האחוזות הגדולות. מולו עמד קלייסתנס שתמך בהשארת הדמוקרטיה על כנה. איסגורס הצליח להיבחר כארכון לשנת 508 לפנה"ס, אולם אז החליט לבדוק את רשימת האזרחים, מה שעורר את חששותיהם של אזרחים שהצליחו לזכות באזרחות בתקופת שלטון הטיראנים.
התמיכה בקלייסתנס הייתה כעת גדולה מתמיד, הוא ביצע הפיכה ואיסגורס נאלץ להימלט. הוא הזעיק לעזרה את קלאומנס הראשון מלך ספרטה, שהיו לו אינטרסים ברורים שבאתונה תשלוט אוליגרכיה. קלאומנס שלח כרוז לאתונה, בו דרש מהאתונאים לסלק את קלייסתנס ומשפחתו בשל קללה עתיקה שהוטלה עליהם. קלייסתנס נאלץ להימלט יחד עם 700 ממשפחות תומכיו. קלאומנס נכנס לאתונה בראש כוח ספרטני קטן, והחזיר את איסגורס לשלטון. השניים רצו ללכת צעד אחד קדימה, ולהחליף את המועצה הישנה במועצה אוליגרכית מצומצמת בת 300 איש בלבד. הדבר עורר זעם כללי באתונה, וההמונים התמרדו. החיילים של קלאומנס והתומכים של איסגורס התבצרו באקרופוליס של העיר, אולם קלאומנס הבין שלא יוכל להישאר שם עוד זמן רב ונאלץ לעזוב בבושת פנים. קלייסתנס חזר לאתונה והתמנה לארכון.
האתונאים, שלא רצו להרגיז יותר מדי את קלאומנס, לא פגעו לרעה באיסגורס. אולם הוציאו להורג את תומכיו. הוא עזב לספרטה, קלאומנס ניסה פעם נוספת להחזיר אותו לשלטון באמצעות פלישה כוללת לאתונה, אולם התוכנית נכשלה לאחר שבעלות בריתה של ספרטה התמרדו. מכאן ואילך לא ידוע עליו דבר.